Bron-Y-Aur Stomp

**«Bron-Y-Aur Stomp»** er ein song av det engelske rockebandet Led Zeppelin på det tredje albumet *[[Led Zeppelin III]]* frå 1970. 

## Songhistorie
Jimmy Page og Robert Plant skreiv songen i 1970 i Bron-Yr-Aur, ei lita hytte i Wales der dei kvilte ut etter ein turne i USA. John Paul Jones vart òg tilskriven som låtskrivar på songen. Han vart seinare spelt inn i Headley Grange i 1970, med eit mobilt studio som høyrte til Rolling Stones. Songen vart gjort ferdig i Island i London og i Ardent Studios, Memphis i Tennessee.

Trommeslagar John Bonham spelte på skeier og kastanjettar på innspelinga. Bassist John Paul Jones spelar ein akustisk femstrengs bandlaus bass.  

Led Zeppelin spela òg songen som ein elektrisk instrumental, «Jennings Farm Blues», som seinare kom ut på piratkopialbum. Jennings Farm er namnet påe igedomen der familien Plant budde tidleg i 1970-åra.

## Opphavet til namnet
Songen er kalla opp etter Bron-Yr-Aur, eit hus i Gwynedd i Wales, der medlemmar av Led Zeppelin kvilte ut i 1970 for å skrive det meste av *Led Zeppelin III* etter å ha gjort ferdig ein slitsam turne i USA. Bron-Yr-Aur tyder «gyllent bryst» på walisisk. Uttalen er . Hytte hadde ikkje innlagt vatn eller straum.

På den første trykkinga av albumet vart namnet stava som «Bron-**Yr**-Aur Stomp». Denne feilen vart namnet på ein seinare Led Zeppelin-song, «Bron-Yr-Aur», ein instrumental på albumet *[[Physical Graffiti]]*. 

## Teksten
I «Bron-Y-Aur Stomp», ein country-aktig song, syng Robert Plant om å gå tur i skogen med den blåaugde hunden Strider. Plant kalla visstnok hunden sin opp etter Aragorn (ofte kalla Strider) frå J. R. R. Tolkien sin *[[Ringenes herre]]*. Det finst referansar til Tolkien i fleire andre Led Zeppelin-songar, som «Ramble On», «The Battle of Evermore» og «Misty Mountain Hop». Det er utanom dette ingen referansar til Tolkien i «Bron-Y-Aur Stomp». Teksten inneheld òg ein referanse til songen «Old Shep»: *When you're old and your eyes are dim / There ain't no "Old Shep" gonna happen again.*

Bandet Blue Merle tok namnet sitt frå teksten i songen: «There ain't no companion like a blue-eyed Merle».

## Konsertutgåver
Songen vart ofte spela under eit akustisk sett på konsertane deira i 1971 og 1973. John Paul Jones spela då kontrabass og Bonham song harmonivokal med Plant. Dette kan ein sjå på *[[Led Zeppelin (DVD)|Led Zeppelin]]* DVD. På den nordamerikanske turneen i 1977 vart songen «Black Country Woman» spela som ein medley med «Bron-Y-Aur Stomp». Ved eit høve i Los Angeles, vart òg «Dancing Days» spela i den akustiske medleyen. 

## Medverkande
* Robert Plant - vokal
* Jimmy Page - akustisk gitar
* John Paul Jones - kontrabass
* John Bonham - trommer

## Andre versjonar
* 1999: Interior Rides (*The Stringkvartett Tribute to Led Zeppelin*)
* 2003: various artists (*A Bluegrass Tribute: Pickin' on Led Zeppelin, Volume II*)
* 2005: Coheed and Cambria (*[[Good Apollo, I'm Burning Star IV, Volume One: From Fear Through the Eyes of Madness]]* [bonus])
* 2005: Hampton Stringkvartett (*Take No Prisoners!*) 
* 2005: Iron Horse (*Whole Lotta Bluegrass: A Bluegrass Tribute to Led Zeppelin*)
* 2007: The Boys from County Nashville (*The Celtic Tribute to Led Zeppelin: Long Ago and Far Away*)
* 2007: Carbon Leaf (*iCovers 1.4* EP)
* 2008: Roland Chadwick (*Freedom Dreamer*)
* 2009: Jon and Roy (*Holiday Special; Victoria, Canada*)
* 2010: Afro-Zep (*Afro-Zep I*)

## Kjelder


**Denne artikkelen bygger på «[[:en:Bron-Y-Aur Stomp|Bron-Y-Aur Stomp]]» frå ,  den 23. mars 2011.* 
*** oppgav desse kjeldene:*
**Lewis, Dave (2004) *The Complete Guide to the Music of Led Zeppelin*, ISBN 0-7119-3528-9
**Welch, Chris (1998) *Led Zeppelin: Dazed and Confused: The Stories Behind Every Song*, ISBN 1-56025-818-7